text: শরতে এবার শীতের আমেজ, জানতে হলে যেতে হবে গোয়াবাগান শারদোৎসব সম্মিলনী কমিটিতে
  Kolkata, First Published Sep 15, 2019, 9:35 AM IST
  গরম কাটতে না কাটতেই শীতের আমেজ
  এবার পুজোর বিশেষ চমক গোয়াবাগান শারদোৎসব সম্মিলনীর
  থাকছে আরও নানা চমক
  জানতে হলে এবার পুজোয় যেতে হবে গোয়াবাগানে
  শীতের আগেই উলের আগমণ। শীত আসতে এখনও দেরি থাকলেও উল নিয়েই এক অভিনব ভাবনা ভাবছেন গোয়াবাগান শারোদৎসব সম্মিলনীর কমিটি সদস্যরা। এবার তাদের থিম 'ঔর্গ'। একেবারেই অন্য ধরনের ভাবনা নিয়ে এবার আসছে তারা।
  ইতিমধ্যেই মা দুর্গার আগমন বার্তায় সেজে উঠেছে চারিদিক। শুধু তাই নয় প্রকৃতিও জানান দিচ্ছে মায়ের আগমনের বার্তা। সারাবছর ধরে অধীর আগ্রহে মানুষ অপেক্ষা করে থাকেন দুর্গা পুজোর জন্য। তার মধ্যে কলকাতার পুজো-কে ঘিরে উন্মাদনা থাকে আরও তুঙ্গে। থিম পুজোর দৌড়ে কম বেশী এগিয়ে সব ক্লাবই। সেই রকমই এক নতুন ভাবনা দিয়ে এবার মন্ডপ সাজাতে চলেছে গোয়াবাগান শারদোৎসব সম্মিলনী।
  আরও পড়ুন- ডি-এল ব্লকে এবার থাকছে কুটির শিল্পের ছোঁয়া
  এবার ১৩ তম বর্ষে পা দিতে চলেছে গোয়াবাগান শারদোৎসব সম্মিলনী। বিগত আট বছর সেখানে সাবেকি পুজো হলেও গত পাঁচ বছর ধরে সেখানে এখন থিম পুজোই হচ্ছে। বাজেট কম হলেও সেখানকার পুজো বেশ আকর্ষনীয় হয়ে থাকে। তাদের পুজো নজর কাড়ে দর্শনার্থীদের। নতুন ধরনের শিল্প ভাবনায় সেজে ওঠে তাদের পুজো মন্ডপ। এবার তাদের থিম 'ঔর্গ'। এই ঔর্গ হল উলেন ডেকরেশন, এবার সেটাকেই থিমের মধ্যেদিয়ে তুলে ধরবে গোয়াবাগান শারদোৎসব সম্মিলনী। তাদের থিমের দায়িত্বে এবার আছেন বিদিশা রায় এবং ক্লাবের আরও অনেকেই। সব মিলিয়ে এক সাজো সাজো রব সোখানে। এছাড়াও সেখানে উলে দিয়েই তৈরি হচ্ছে সব কিছু। সেখানে এবার প্রতিমা তৈরির দায়িত্বে আছেন পল্টু পাল। এখন দিন গোনার অপেক্ষা কবে সেই আকর্ষনীয় উলের প্যান্ডেল দেখা যাবে। এই আকর্ষনীয় মন্ডপের স্বাদ নিতে হলে যেতে হবে ১২/১এ, গোয়াবাগান স্ট্রিটে।